text: Se animation: Så hurtigt nærmer svinepesten sig
  27 marts 2018 kl. 15.13
  Afrikansk svinepest kan pludselig springe flere hundreder af kilometer. Nu står sygdommen kun 800 km fra Danmarks grænser.
  
  Siden det første udbrud af afrikansk svinepest i 2004 i Georgien, over 3.000 km fra den dansk-tyske grænse, har smitten nærmest invaderet Østeuropa og står nu kun 800 km fra grænsen i Sønderjylland.
  Det tyske Forbundsforskningsinstitutet for Dyresundhed, FLI, har i animationen nedenfor kortlagt samtlige registrerede tilfælde af afrikansk svinepest i både vildsvin og tamsvin. Ved at klikke på billedet, kan man i en animationsfilm se, hvordan svinepesten har udviklet sig siden 2004.
  Specielt i 2015 bredte afrikansk svinepest sig med raketfart i de baltiske EU-lande Estland, Letland og Litauen. To år senere tog smitten for alvor fat i Polen, og sidste sommer sprang sygdommen så mindst små 500 km fra Ukraine, da den ramte Zlin i Tjekkiet. Båret af ukrainske sygehusmedarbejderes madpakker, som vildsvin fandt i skraldespande ved sygehuset.
  Udbrud af afrikansk svinepest i EU
  I EU-landene Baltikum, Polen, Tjekkiet, Rumænien og Ukraine er der registreret afrikansk svinepest.I 2017 blev der registreret i alt 4.140 tilfælde hos tam- og vildsvin.I 2018 er der indtil videre registreret 1.777 tilfælde indtil den 20. marts.Sygdommen spreder sig specielt hurtigt i Polen og Litauen, som tilsammen tegner sig for 75 pct. af udbruddene.
  
  
  